LidanRubinov/Halacha-QA huggingface dataset:
שאלה: נוסח תפילות:, אני חוזר בתשובה בן 18.חזרתי בתשובה לפני אנה.תימני בלאדי. עם מסורת אבות קטנה,לא התפללתי אפעם שהייתי חילוני. אז לפני חודש נדלקתי על הספר עוד יוסף חי הנוסח לא יודע למה. אז מותר לי להתפלל בו?אני יודע שזה ספר עם חוסר פירוטים. אבל יש לי רצון להתפלל בו. מותר לי? או לא? כי המסורת שהיית לי לפני לא הייתה.היה ממש טיפה.
תשובה: וברכת ד  עדיף להתפלל בנוסח תימני בלאדי, אבל אם קשה לך ויש עכוב בתפילה, אפשר להתפלל ור עוד יוסף חי, שהוא סידור על אדני הקבלה, ובראשם הרב יוסף חיים זצ"ל, שהיה קדוש וטהור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חרקים בעלי תה: האם אפשר לבשל עלי תה יבשים כמו לואיזה מרווה וכו בלי שום בד האם הם נחשבים נגועים או לא?
תשובה: כאשר הם טריים הם וודאי נחשבים כנגועים. אחרי הייבוש לפעמים המציאות היא שונה ולפעמים הם נשארים נגועים. מי שבקי בבדיקת עלים יכול לבצע בדיקה אבל מי שלא בקי בכך צריך לסנן את התה לפני השתייה.
שאלה: לקיחת מוצר מהעבודה: אני עובד בחברה שלאחרונה מבצעים בה שיפוצים עקב כך אנו זורקים הרבה דברים מיותרים, אחד העובדים אמר לי לזרוק מספר שקיות לאחר שהבין שאין במוצרים שם כל שימוש, מנהל המקום אישר את העניין אך לא בדק את תוכנם של השקיות. לפי שזרקתי מצאתי מספר מוצרים חלקים לא שלא עובדים כלל חלקם עובדים אך הם לא חדשים. האם אני יכול לקחת את המוצרים אלי או להחזירם לרשות בעלי הבית?
תשובה: לך אם מנהל המקום אישר את הענין - נראה שאתה יכול לקחת ממה שנאמר לך לזרוק לפח. דוד לוי 098987548
שאלה: בינו לבינה- נורא רוצה חבר : הבעיה שלי היא, שאני רק בת 14,אבל אני נורא רוצה חבר. כל פעם שאני עוברת ליד בנים שאני מכירה,אני מתחילה לחשוב על זה. אולי הם יציעו לי,אולי ההפך,אני נורא לחוצה. אני לא יודעת מה לעשות,ועכשין עוד במיוחד,יש כמה בנות שהתחילו לדבר עם בנים,הם מדברות על זה כל הזמן,וזה רק מעצים בי תתחושות. אני לא מראה את זה לאף אחד שאני רוצה חבר,אבל אני מפחדת שזה יתפוצץ ויתגלה. אני גם חושבת שזה בגלל שאין לי חברה טובה,לפרוק איתה ולדבר איתה על כל מיני דברים,וגם במשפחה לא הכי טוב לי.אוף!!אני לא יודעת מה לעשות! תעזרו לי בבקשה,אתם התקווה היחידה שלי!! מקווה שתעזרו לי. :)
תשובה: מתוקה. קודם כל,  הבעיה  היא לא בך כי אין פה שום בעיה: להיפך - בגילך זה הכי טבעי לרצות חבר ולהסתקרן ולהימשך לעולם המיסתורי והמוזר הזה שנקרא  בנים. אולי אם זה לא היה ככה היתה פה איזושהי בעיה. המשיכה בין בנים לבנות זה דבר טבעי ויפה וחשוב, ומשמח מאוד שאת מרגישה אותו! בגלל שהוא כזה חשוב, התורה וההלכה מכוונים אותנו שלפני שאנחנו ניגשים לקשר, אנחנו באים ממקום נקי: באים לקשר כי אנחנו מוכנים לקשר, מוכנים לזוגיות ורוצים לבנות משהו משותף. אין ספק שגיל 14 זה גיל קצת מוקדם בשביל לבנות משהו משותף עם חבר - לא כי את לא חכמה או לא טובה אלא כי בגיל הזה את עוד בונה את עצמך, מבררת מי את ונכון יותר להתמקד בדברים אחרים - בניית האישיות, בניית הביטחון העצמי, פיתוח העולם החברתי, בירור האמונה ועוד ועוד. בנוסף, לפעמים כשקשה לנו זה נשמע מפתה שיהיה מישהו שיאהב ויקשיב ויכיל אותנו, אבל לפעמים זו בריחה מהתמודדות עם מה שבאמת כואב לנו. אם כואב לך שאין לך חברה טובה, או כואב לך המצב במשפחה - אלו נושאים רציניים מאוד וזה השלב בחיים שאת יכולה להתמודד ואפילו לשנות. כדאי לך להגיע לקשר לא ממקום של חולשה של  זקוקה  אלא ממקום של עוצמה של  רוצה : מקום שיהיה לך אותו אחרי שהשקעת בעצמך ובנית את עצמך בשנות ההתבגרות הכל-כך חשובות. ומה לגבי הבנים, בינתיים? הם יישארו שם וימשיכו למשוך ולסקרן אותך. אל תבהלי מזה, זה נהדר. אבל אולי את תצליחי להגיד לעצמך - "יום אחד אני אהיה בקשר משמעותי עם האיש הנכון לי. כרגע אני בונה את עצמי, משקיעה בעצמי ולומדת להכיר את עצמי, וכמובן משתדלת ליהנות כמה שיותר מהשנים האלה" - כי באמת, השנים האלה עוברות מהר ולא חוזרות. את מוזמנת להמשיך לשאול, להתייעץ ולשתף. רק טוב והצלחה בכל. ליאורה leora.d.c gmail.com
שאלה: הלכה בענייני זכויות יוצרים: רציתי לדעת, אם ישנו במחשב ישן שלי מותקן גרסה מסוימת של office, אך גרסה זאת באה עם המחשב הישן שלי באופן מובנה (כלומר שזה כבר היה מותקן בתוכו שקיבלתי את המחשב במתנה מהעבודה). שאלתי היא, האם כשאני קונה מחשב חדש, האם אני יכול בתנאים מסוימים להתקין באופן לא חוקי (מהורדה לא חוקית) את אותה גרסה של office על המחשב החדש בעוד שאני מוחק את התוכנה הנ"ל מהמחשב הישן? (ואיני משתמש בה בעוד מחשבים כמובן). ומה בנוגע למערכת הפעלה windows? בנוגע למערכת ההפעלה חשוב לציין שלדעתי microsoft בכוונה איני מביאה ביחד עם המחשב את דיסק ההתקנה של windows כדי שלא תהיה אפשרות להתקין את מערכת ההפעלה מחדש בשום מצב, גם במקרה של רצון להתקין מחדש את אותה המערכת windows מחדש על אותו המחשב שעליו מותקן אותה מערכת windows ונצטרך לרכוש דיסק. כמובן שזאת רק דעתי אבל הרב לעניות דעתי צריך לדעת את זה. בשונה ממערכת ההפעלה, office לעולם לא תבוא מובנית מראש על מחשב אא"כ מישהו התקין אותה באופן עצמאי מתוך דיסק וכנראה לא היה יכול לספק את הדיסק מהפן הטכני שאסור לו לשכפל דיסק, שהרי כל דיסק יכול לתת רישיון ל10 או ל3 מחשבים וכד. וכאן שוב צריך לציין שזאת הנחה שלי אך כיוון שמצב זה כן יכול להיות (ולא בפן התיאורטי) הבאתי אותו לחשבון כי אני יודע שזה אפשרי מצב מסוג זה. על העזרה, אריאל הסר.
תשובה: הלכתית צריך לברר במיקרוסופט ישראל אם הדבר מותר מבחינתם או לאו, ולנהוג על פי מה שיאמרו
שאלה: איך אני יכולה להתחבר לצניעות?: אני מבינה מדוע אני צריכה להיות צנועה אבל אני לא מבינה איך אני יכולה להתחבר אל הצניעות??
תשובה: שאלה נפלאה! אני חושב שאפשר להתחבר בכמה דרכים. קודם כל, להקשיב לעצמך - אני בטוח שהיו מקרים שלבשת משהו לא הכי צנוע, והיה לך  קול פנימי  שאמר - לא באמת הולם אותך ללבוש את זה, זה לא בא ממקום פנימי ואמיתי. לפעמים הקשבת לקול הזה, לפעמים אולי לא הקשבת, אבל ככל שמקשיבים ומודעים לכך, כך יותר קל  להתחבר לצניעות  - את אומרת לעצמך - אני חייבת לעשות באמת מה שמתאים לי, ולא להתלבש רק בגלל החברה הפרסומות הבנים וכו. דבר שני, ללמוד על הנושא. כתבת שאת מבינה, אבל ככל שלומדים יותר - מתחברים יותר. יש  כותנות אור  על הצניעות, יש ספרים נוספים. דבר שלישי - לחפש בגדים צנועים יפים. כשמוצאים חצאית צנועה ויפה, שכיף ללבוש אותה, אז גם אם חושבים על חצאית פחות צנועה - יותר קל להתגבר דבר רביעי ואחרון (אך אולי הכי חשוב) לפעמים צריכים לעשות, גם אם לא  מתחברים. את יכולה להגיד לעצמך - אני באמת באמת לא מחוברת לזה, אבל אני מקשיבה למה שבורא עולם קבע ואמר - חובה עלי לציית למצוותיו. מקוה שהועלתי מעט, רעיונות נוספים מהגולשים יתקבלו בשמחה! טוביה tsbias1 gmail.com
שאלה: דייט ראשון: שאלתי היא האם אפשר ללכת לחוף הים אחר הצהריים בדייט ראשון?
תשובה: ב"ה, הדבר אפשרי, אבל לא מומלץ, כי יתכן שלא יווצר שום קשר אז למה לעשות זאת ליד חוף הים. ובכלל כדאי לשמור את האפשרות הזאת למקרה שיש קשר שכלי והרגש מתמהמה לבא, ואז צריך להניע את הרגש על ידי טיול כזה. דני ארגמן
שאלה: משבר בנישואין: בזמן האחרון היחסים שלי ושל בעלי במשבר גדול מאד מאד. הוא לא רוצה לקיים איתי יחסי אישות כמה חודשים. הוא לוחץ שניפרד. לפי ההתנהגות שלו הוא מסתיר הודעות שיחות בפלאפון פייסבוק. בבית הוא מפונק ומטופל כמו בגן עדן, לא עוזר לי ולא מעריך אותי. אני מאוד אוהבת אותו, יש לנו ילד משותף, מתייחסת אליו מצויין, עובדת ב2 עבודות והכל בשביל שלמות משפחתנו. מה לעשות? למי לפנות? הלב שלי נשבר.
תשובה: ב"ה, סליחה על האיחור בתגובה, הייתי טרוד מאוד, מקרה כזה דורש הדרכה ולא תשובה, אשמח לעזור בפלפון 052-7710491 דני ארגמן
שאלה: תאריך לידה דומה: האם יש משמעות לבת ואם בן ואב נכד וסבתא וכל שאר קרבות משפחה שנולדים באותו תאריך לידה עברי כמו למשל בת ואם או נכדה וסבתא שנולדו באותו תאריך עברי גם יום וגם חודש
תשובה: אינני מכיר התיחסות בתלמודים או בראשונים לכך. העיקר הוא התוך, עומק הזהות האלוקית שבאדם והופעתה במציאות ע"י עסק התורה וקיום המצוות.
שאלה: זכויות יוצרים במקרה מיוחד: הרב. רציתי לדעת, אם ישנו במחשב ישן שלי מותקן גרסה מסוימת של office, אך גרסה זאת באה עם המחשב הישן שלי באופן מובנה (כלומר שזה כבר היה מותקן בתוכו שקיבלתי את המחשב במתנה מהעבודה). שאלתי היא, האם כשאני קונה מחשב חדש, האם אני יכול בתנאים מסוימים להתקין באופן לא חוקי (מהורדה לא חוקית) את אותה גרסה של office על המחשב החדש בעוד שאני מוחק את התוכנה הנ"ל מהמחשב הישן? (ואיני משתמש בה בעוד מחשבים כמובן). ומה בנוגע למערכת הפעלה windows? בנוגע למערכת ההפעלה חשוב לציין שלדעתי microsoft בכוונה איני מביאה ביחד עם המחשב את דיסק ההתקנה של windows כדי שלא תהיה אפשרות להתקין את מערכת ההפעלה מחדש בשום מצב, גם במקרה של רצון להתקין מחדש את אותה המערכת windows מחדש על אותו המחשב שעליו מותקן אותה מערכת windows ונצטרך לרכוש דיסק. כמובן שזאת רק דעתי אבל הרב לעניות דעתי צריך לדעת את זה. בשונה ממערכת ההפעלה, office לעולם לא תבוא מובנית מראש על מחשב אא"כ מישהו התקין אותה באופן עצמאי מתוך דיסק וכנראה לא היה יכול לספק את הדיסק מהפן הטכני שאסור לו לשכפל דיסק, שהרי כל דיסק יכול לתת רישיון ל10 או ל3 מחשבים וכד. וכאן שוב צריך לציין שזאת הנחה שלי אך כיוון שמצב זה כן יכול להיות (ולא בפן התיאורטי) הבאתי אותו לחשבון כי אני יודע שזה אפשרי מצב מסוג זה. על העזרה, אריאל הסר.
תשובה: לשואל: מתוך הנחה שהמתנה הראשונה כללה ביושר את המחשב עם התכנה מימלא הכל שלך ומותר לך להעביר את מה שקיבלת למחשב החדש. מה עוד שמסתבר שהחברה אינה מוכרת כלל היום את הגרסה הישנה. הרב אריה שטרן ראש מכון הלכה ברורה
שאלה: סיכומים למבחנים: אני סטודנטית שמסכמת את כל השיעורים ומשקיעה בלימודים במהלך השנה. תמיד לקראת סוף השנה באים אלי סטודנטים ומבקשים ממני סיכומים, לעיתים אפילו עשרות סטודנטים. כאשר אני מעבירה סיכום לסטודנט אני עוברת לפני כן על הסיכומים ומוחקת שגיאות מהירות ומסדרת אותם על מנת שיקבלו סיכום מוכן. אני משתדלת להעביר את הסיכומים שלי עבור סטודנטים שקשה להם לסכם ביחד עם ההקשבה או עולים חדשים או כאלה שמבקשים מספר סיכומים בלבד. אך תמיד בסוף השנה מגיעים אלי סטודנטים שלא נכחו אפילו בשיעור אחד במהלך השנה ומבקשים ממני את הסיכומים של כל השנה. חוץ מן העובדה שזה דורש ממני עבודה קשה של לעבור על כל הסיכומים מחדש ולתקן אותם עבורם לעיתם זה גם מעצבן אותי, כי אני השקעתי במהלך כל השנה בזמן שהם לא באו אפילו לשיעור אחד. זה מקשה עלי כי מצד אחד אני רוצה לגמול עמם חסד אבל מצד שני זה גם מקשה עלי. האם זה נחשב לגמילות חסדים אם אני מעבירה להם את הסיכומים? האם אני צריכה מחוייבת לשלוח להם? ובכלל, מה לעשות? המון על העזרה ועבודת הקודש.
תשובה: יש בזה גמ"ח לתת למי שנצרכים סיכומים של המבחנים. אולם אינך חייבת לתקן הכל אלא רק לומר לפני כן שיתכן שיש אי דיוקים. בנוסף, אם אדם לא לומד כל השנה וסומך רק על המבחנים שלך וטוב ליבך, ראוי להמנע מלסייע לו, שכן הוא אינו מסייע לעצמו ואינו נהנה מיגיע כפיו אלא מסיר אחריות ונסמך על אחרים שעובדים
שאלה: נבואות רזיאל המלאך: קראתי בספר רזיאל המלאך שבתקופת אחרית הימים תהיה רעידת אדמה בישראל והארץ תתנתק מהיבשת? הרב יודע על מה מדובר?
תשובה: איני יודע על מה מדובר. לא כל מה שכתוב בספרי הקבלה- זה מה שיקרה, מכיון ש- תשובה ותפילה וצדקה- מעבירין את רוע הגזירה. וכמו שכותב הרמב"ם על הגאולה: לא נדע מה שיהיה עד שיהיה. ככל שנעשה מעשים טובים ונוסיף בלימוד תורה ואחדות ואהבת ישראל- כך נקרב את הגואל. יראו עינינו וישמח ליבנו בביאת הגואל ובבנין אריאל, אמן ואמן.
שאלה: רזיאל המלאך: קראתי בספר רזיאל המלאך שבתקופת אחרית הימים תהיה רעידת אדמה בישראל והארץ תתנתק מהיבשת? הרב יודע על מה מדובר?
תשובה: בענייני הגאולה היוצאים מן הטבע שבמקרא לא ברור מה כפשוטו ומה לא וכבר נחלקו בזה ח וגם בראשונים יש נטיות לכאן ולכאן והסברים שונים. ישראל אחוזים בתורה ועץ חיים היא למחזיקים בה, זה ודאי לכולי עלמא.
שאלה: אופי: מאז שאני זוכרת את עצמי הייתי מופנמת. אך ברגע שלמדתי להכיר אנשים, נפתחתי אליהם, כמובן בצורה שתואמת את האופי שלי. אך אף פעם לא הרגשתי מוקפת חברות או במרכז העניינים(לא שאני ממש אוהבת את זה) אבל הרגשתי קצת בודדה.אני עדיין מרגישה. חשבתי על זה פעמים רבות ונדמה לי כי החברה דורשת ממני להיות שונה ממה שאני, יותר מוחצנת ופחות בייתית. ניסיתי בעבר אך איני מסוגלת כי כל פעם אני מרגישה שאני הולכת נגד המידות שלי או נגד המידות אליהן הקב"ה רוצה שאשאף. אני תכף יוצאת לעבוד כעצמאית ואני מאוד מודאגת בקשר לעתיד שלי. איך מצליחים להיות "צנועה אך לא כנועה"? ב מראש!
תשובה: נראה לי שכדאי לך לפנות למאמנת אישית, קאוצ ינג בלעז.
שאלה: עריכת תשובות ופייסבוק: בע"ה הרב אפרתי רציתי לשאול אותך שאלות בקשר לתשובה שנתת כאן על נשות הכותל. עלתה טענה שהרב כתב שוב את התשובה, ושבפעם הראשונה היא היתה רכה יותר, האם זה נכון ומה הרב חושב על זה שזה לא ר לשנות תשובות? בנוסף, האם הסערות שקורות בפייסבוק משנות את התשובות באתר לפעמים?? אני לא שואל מרע ולסכסך אבל זה שאלה שאני רוצה תשובה נדב
תשובה: א.פעמים רבות הרבנים המשיבים כאן מוסיפים נדבכים על התשובות שניתנו כדי לחדד את התשובה או כדי להוסיף בה מסר וכד. דבר זה שכיח באתר הזה, וכך נהגו כבר הרמב"ם בפיה"מ שלו שעדכן אותו, וכן מרן בבדק הבית לבית יוסף ועוד רבים מגדולינו. מלכתחילה התלבטתי אם בכלל לענות לשאלה על נשות הכותל, שמא תשובה רק תגביר את המודעות למחשבות הרעות של השואל. אולם לבסוף החלטתי לענות לו בקצרה ולא להרחיב, וכתבתי שהלכתית אסור להרוג ללא בי"ד, ואמונית אלימות אינה הדרך למאבק ברפורמה, ועליו לקחת את הרצון ולהפנותו להשפעה באהבה. התשובה היתה ברורה והתנגדה למעשה אלים. והנה אחר כך במהלך חברותא עם ביתי בביהמ"ד ליבי לא נח, וחששתי שאכן אדם כזה ילך וירה באשה בכותל, ולכן הפסקתי את הלימוד והזדרזתי לזמן אלי שוטרים מתחנת עציון לגביית תלונה על השואל. במקביל, החלטתי לחדד בתשובה את האיסור שבדבר ואת העובדה שאכן המשטרה חוקרת בנושא זה, והיא עודכנה באתר לחידוד המסר. ב.אינני מודע בדר"כ לסערות וכד  בפייסבוק, אני נמנע כבר שנים מלקרוא דברים כאלה, וטוקבקים ודומיהם. דברים אלה אינם מעלים ואינם מורידים בכתיבת תשובה או עריכתה, אלא דעת ההלכה והדרכת התורה הם המנחים את התשובה. אם יש ביקורת מאנשים רציניים ומאוזנים, אני שמח בפגישה או שיחה לשמוע ולהשתלם ממנה כפי שקורה מדי פעם. אך אם מדובר באנשים המכורים לפייסבוק ומעדכנים אותו כל חצי שעה וכד, אין להתיחס לזה כלל. תחושות הבטן של כל עובר אורח בכל רגע אינן משנות, שכן התורה תאמר דברה גם אם בפייסבוק ימחאו כפיים וגם אם יזרקו שם אבנים. זהו סוג של סם ממכר עבור רבים, המטשטש את שיקול הדעת ואין לזה ערך ביקורתי אמיתי. לפיכך- ביקורת עמוקה כן משפיעה, ביקורת וירטואלית אמוציונאלית- לא.
שאלה: תפילה: הרב שרלו, 1) בתפילת רבי ישמעאל כהן גדול ישנן בקשות נפלאות המנוסחות בלשון יחיד- כלומר המתפלל מבקש על עצמו. האם מותר לי לשנותן ללשון רבים ולבקש אותן עליי, על משפחתי ועל כל עם ישראל? 2) אני שמח לומר תפילה לפני לימוד התורה, אולם לתפילה שאחרי, אני קצת פחות מתחבר. היא מנוסחת בחריפות ואני פוחד לעורר בלי כוונה קטרוג נגד יהודים שאינם לומדים תורה. האם חובה להוסיף תפילה זו, או אפשר להסתפק בתפילה שלפני הלימוד? 3) במסכת ברכות דף ל נכתב שאחרי "שים " אפשר להאריך בבקשות "אפילו כוידוי של יוה"כ". בפירוש שוטנשטין הוסבר שאדם יכול להאריך בברכת שמע קולנו בבקשות על הכלל, אך לקצר בבקשות על הפרט - בהן ניתן להאריך אחרי שים (כנראה באלוקי נצור לשוני מרע). עד כה נהגתי (בלי נדר) להאריך בבקשות גם על הפרט וגם על כל עם ישראל ומדינת ישראל בברכות שמונה עשרה, לפי נושא הברכה (למשל: בברכת השנים לבקש פרנסה לי ולכלל ישראל וגאות כלכלית למדינה, וכד ). כיצד עלי לנהוג? האם עדיף להמשיך להאריך בבקשות הן על הפרט והן על הכלל בברכות השונות בשמונה-עשרה? האם עדיף לבקש בלשון קצרה את כל הבקשות? האם עדיף להאריך בבקשות על הכלל בברכות שמונה-עשרה ולהזכיר בקצרה בקשות על הפרט, ולהרחיב לגביהן באלוקי נצור? או שעדיף להרחיב בבקשות על הכלל בברכות שמונה-עשרה, ועל הפרט לבקש רק באלוקי נצור? מקרב לב!
תשובה: א. בוודאי שמותר לך לשנות את הדברים ללשון רבים. הדבר נעשה פעמים רבות בנוסחי תפילה, ואתה מתפלל את התפילות האלו כפי שאתה רוצה להתפלל. רק בתפילות שהן חלק מהלכות תפילה אין לשנות דבר. ב. לא אומרים תפילות שלא מזדהים עימן. צריך להתפלל תפילת אמת, ואין טעם לומר תפילה שלא מזדהים איתה (שוב, איני דן בתפילה ההלכתית). על כן, אם אתה חש כי התפילה שלאחר תלמוד תורה אינה התפילה שלך   אל תאמר אותה בנוסחה הקיים, אלא בנוסח שאתה עצמך רוצה לומר מול ריבונו של עולם. ג. לגבי הוספת ברכות אישיות בתפילה עמידה: איני מבין למה אתה צריך לבחור בדרך אחת קבועה. להפך, זהו חלק מ"אל תעש תפילתך קבע אלא תחנונים", ולעתים תנהג כך ולעתים כך (תוך ידיעה ההלכה שאין להוסיף תפילות בלשון רבים בברכות השונות, אלא רק בשומע תפילה). נראה לי כי זו דרך הרבה יותר נכונה. ולוואי ותתקבלנה תפילותינו לרצון לפני אדון כל
שאלה: הליכה לחנות ספרים: אני חובב ספרים, ולכן נכנס מידי פעם לחנות ספרים הסמוכה למקום מגורי לראות האם הגיעו ספרים חדשים, מוכר הספרים שואל אותי באופן קבוע "אפשר לעזור לך" למרות שלמעשה אינני צריך שום עזרה, אלא רק מעוניין לעיין בשקט בספרים, ואינני יודע אם המוכר שואל אותי את השאלה הזאת בגלל שבאמת הוא סבור שאני מחפש עזרה, או "סתם" שואל אותי בגלל שמשעמם לו כי אין לו הרבה לקוחות. האם כדאי שאסביר לו פעם אחת ולתמיד שאני לא צריך עזרה ושיפסיק לשאול את השאלה המעצבנת הזו, או לא כדאי, כיון שההערה שלי כלפיו יכולה ליצור מצב של "דווקא" והדבר יגרור "תגובת נגד" בכוונה לשאול אותי עוד יותר את השאלה הזו, משום שרוב האנשים לא אוהבים לקבל הערות, ולא עוד אלא שההערות יוצרות אצלם מצב של תגובת נגד חריפה יותר, ואם כן עלי לבחור באפשרויות האחרות. (לא להיכנס לחנות הזו, כן להיכנס ולספוג בשקט את השאלה המעצבנת הזו)מה איפוא עלי לעשות.
תשובה: כלל נקוט בידי: במקום בו אין יכולת לדעת מהי הדרך הנכונה, ויש ספק האם כך הוא הדבר הנכון לעשותו או דרך אחרת, ואין לנו יכולת להכריע בין האפשרויות השונות   הדבר הטוב ביותר הוא אפוא ללכת בדרך הישרה והפשוטה והנקייה. במקרה הזה   להגיד לו בצורה המחייכת והפשוטה "אני בא לכאן הרבה ושמח לראות את הספרים, ובדרך כלל אני לא זקוק לעזרה, ואם אצטרך   אבקש". זו לא שפה של הערה. אתה לא מדבר עליו. אתה מדבר עליך, בחיוך, בהסבר פשוט, נקי. לאמור: לו הייתי יודע שהדבר יפגע בו או יגרום לתגובת נגד   היה מקום לשקול שאולי כדאי לשתוק. אולם כיוון שאינך יודע, אין שום צורך להיכנס לסיבוכי סיבוכים של השערות, אלא לומר דברים בצורה נקיה ושמחה ומחייכת, ובדרך זו סביר להניח שתעשה יותר טוב מכל אחת מהדרכים האחרות העומדות בפניך. האם אתה יכול ללכת בדרך זו?
שאלה: שבירת מצלמת צלם תוך כדי ריקודים: אם בשעת ריקודים,נתקלתי בצלם ונגרם נזק למצלמתו, האם אני חייב בת הנזק? למשיבים
תשובה: זו סוגיה לא פשוטה. לכאורה, אדם מועד לעולם, בין ער ובין ישן, ואני אחראי. אולם ההלכה מכירה בכך שבמקומות שמותר "להתפרע" בהם (כגון רשות הרבים ביום שישי אחה"צ, כאשר ממהרים לשבת)- האחריות המוטלת היא על האחר ולא על המזיק. כך גם נכתבו תשובות לגבי שבירת משקפיים במשחק כדורגל וכדו. נראה לי כי המקרה הזה דומה יותר למקרים בהם אתה פטור. ברם, כל עוד לא שמעתי את הצד השני - לאמור, את הצלם - איני יכול לפסוק פסק וודאי במקרה הזה.
שאלה: ברכת מעין השלוש: אם אני אוכלת מאכל שהוא מזונות עם פרי משבעת המינים איך עלי לברך? האם יש לברך ברכה זו פעמיים או פעם אחת("על המחיה ועל הכלכלה ועל פרי העץ." מראש!
תשובה: תלוי באיזה מאכל מדובר. אם ניתן להפריד באופן מלא בין המזונות לבין הפרי - מברכים על שניהם בנפרד ברכה ראשונה, ו אחרונה מזכירים על המחיה ועל פרי העץ, אם אוכלים שיעור כזית מכל אחד מהם בפני עצמו. אם לא מגיעים לכזית פרי - מברכים רק על המחיה. אם לא ניתן להפריד בין הפרי לבין המזונות, מברכים על כל המאכל מזונות בלבד. אריאל (המשיב אינו רב)
שאלה: ציצית: כתוב בגמרא שמי שלובש ציצית יהיו לו 2800 עבדים השאלה שלי היא מה זה קשור ציצית לעבדים?
תשובה: המקור הוא במסכת שבת דף לב עמוד ב : אמר ריש לקיש: כל הזהיר בציצית זוכה ומשמשין לו שני אלפים ושמונה מאות עבדים, שנאמר: כה אמר ה  צבאות בימים ההמה, אשר יחזיקו עשרה אנשים מכל לשונות הגוים והחזיקו בכנף איש יהודי לאמר נלכה עמכם. אפשר להסביר (ע"פ עין אי"ה) שהציצית, שעניינה הוא ללבוש אותה בגלוי ובחוץ ("וראיתם אותו") מראה על הגאווה הלאומית שלנו כעם ה. זה בעצם המדים שלנו. אם אנחנו הולכים בגאווה ובכבוד עם היהדות שלנו - הגויים מכבדים את זה ורוצים להיות חלק מזה. ונראה לי להוסיף הסבר: הציצית כיום היא חלק במאבק שלנו להשליט את שלטון השכל על פי התורה על התאוות שלנו, כמו שכתוב: "וראיתם אותו וזכרתם את כל מצוות ה " "ולא תתורו אחרי לבבכם ואחרי עיניכם". אדם הזהיר בציצית פירושו של דבר שהוא משעבד את גופו ותאוותיו ומכניע אותו לאביו שבשמים, לעשות את הישר והטוב. כמו באדם, שהוא עולם קטן - כך יקרה בעולם הגדול. לעתיד לבוא, במצב המתוקן, כל העמים יכירו שאנחנו יכולים לעזור להם להתקרב לה, ויבואו מכל העמים לבקש את עזרתנו. עם ישראל הוא כמו לב העולם, וכל אחד מהעמים הוא כמו אבר אחר. הלב יודע להפעיל את כל האברים לכדי גוף מתפקד ופועל. המספר עשר מראה על שלמות. כלומר: כל האומות, כל אומה לפי עניינה ותפקידה בשלמות תשתעבד ללב העולם וכולנו יחד נעשה אגודה אחת לעבוד את ה  בלבב שלם. יישר כח על השאלה המחכימה!
שאלה: עבדים עבור ציצית: כתוב בגמרא שמי שלובש ציצית יהיו לו 2800 עבדים השאלה שלי היא מה זה קשור ציצית לעבדים?
תשובה: בפשטות מדובר על אחרית הימים עיין שבת לב  וברש"י. הסיבה היא שציצית מבטאת את החיבור הישראלי לרבש"ע, והאומות לעת"ל ירדפו אחר יהודי ויחזיקו בציציותיו לקבל מן האור של קדושת השכינה בישראל, עיין זכריה ח
שאלה: הצגה בתשעת הימים: שליט"א האם מותר ללכת להצגה בתשעת הימים (כבר הזמתי כרטיסים)
תשובה: משנכנס אב ממעטין בשמחה, ולכן אין ללכת להצגה בתשעת הימים, אלא אם היא הצגה עצובה. תנסה לבטל את הזמנת הכרטיסים. בהצלחה
שאלה: הטמנה בשבת: לכבוד הרב! אני בן 13 שומר שבת חודשיים בערך. כמבון שהמשפחה לא כל כך אוהבים את זה. בקיצור המשפחה שלי לפעמים מדליקים מזגן בשבת. והם יבקשו ממני לסגור את החלון בחדר. העם יש כאן הטמנה?. סיוע לעוברי עברה?. או משהו אחר.? יש לציין שאני מנסה ממש לא להנות מהמזגן.
תשובה: לשואל: תחילה ברצוני לברכך בברכת יישר כוח על החלטתך לשמור שבת ובזכות זה תזכה לברכות הרבה. לגופם של דברים: אין איסור ממשי בסגירת החלון אכן מסתבר שבמקרה שלך יש להעדיף את ה בבית ולא להימנע מסגירתו כשההורים מבקשים. הרב אריה שטרן ראש מכון הלכה ברורה
שאלה: כלאיים: האם פילהרגוניום (גרניום לימוני) נחשב כלאיים ביחד עם גפן? אם כן, מה המרחק שצריך ביניהם?
תשובה: וברכת ד  אין כלאים בעצים, רק תבואה וירק נאסרה עם כרם, אבל גרניום הוא צמח רב שנתי שהוא אילן ואין בו כלאים. יש ראשונים שכתבו שיש להרחיק ג  טפחים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סוכריות על מקל: ראיתי סוכריות על מקל מחברת המתוקים של וקסמן. בציון הכשרות כתוב כשר פרווה למהדרין בהשגחת הרב מ א איליאוויטש אבד קהילות החרדים סאו פאולו ברזיל. האם זו כשרות טובה מהדרין? מראש
תשובה: לפי הידיעות שבידינו זו רמת מהדרין.
שאלה: תספורת לבחורה באבל: מתי מותר לבחורה להסתפר בשנת אבל? שמעתי שלא מסתפרים על שמשיהו לא מעיר לאדם על כך. אמי נפטרה לפני בחודש וחצי ולא הסתפרתי כבר כחודשיים לפני זה. שער שלי בדרך כלל קצר ואני מאוד מקפידה על שער מסודר. כרגע שער שלי כבר ארוך מידי ומפוזר וזה מפריע לי. מה ניתן לשעות?
תשובה: על פי ההלכה אישה (בשונה מגבר) מותרת בתספורת אחר שבעה, בין נשואה ובין בחורה רווקה (שולחן ערוך יורה דעה סימן שצ  סעיף ה, שו"ת חיים שאל חלק א  סימן ב ). על כן מותר לך להסתפר ולהעביר שיער בכל מקום בגוף, ואת לא צריכה גערה. בשורות טובות.
שאלה: הזקנים: לרב אחרי שמשה שומע את התנאים להיות עם סגולה שה מעביר לו הוא מעביר את הדברים לזקני ישראל ותפקיד הזקנים להעביר לעם? -למה משה מעביר את הדברים רק לזקני ישראל הרי אילו דברים חשובים מדוע צריך להעביר לזקני ישראל והם לשאר העם? 2.למה זקני ישראל צריכים להעביר לעם?מה היה תפקידם? למה לא השופטים אשר מינה משה בעצת יתרו?
תשובה: היסוד הגדול בלימוד תורה הוא הענווה בפני הרבנים הזקנים ומסורתם  זקניך ויאמרו לך, וההבנה שהשכינה שורה בקיבוצם. לפיכך העם היה חייב ללמוד את התורה מהזקנים כדי לרכוש מעלה זו, ולא די בלימוד ישיר ממשה. תחילת העברת התורה קיפלה בחובה את האופן בו ילמדו תורה לדורות ולכן היה צורך ר זה כבר אז על אף שמשה היה שם. השופטים עסקו במציאות עצמה והזקנים בהובלה הרוחנית.
שאלה: שימוש בגדי נפטר: אבא שלי נפטר לפני מספר חודשים אני יודע שאסור להשתמש בבגדי הנפטר אולם הייתי שמח לקחת חולצה או מעיל שלו רק לזכרון נטו ולא לשימוש רציתי לדעת אם יש מניעה בכך או איסור?
תשובה: מותר לשמור וגם להשתמש, ורק בנעליו נהגו להמנע משימוש כהדרכת ספר חסידים
שאלה: סוגריים: האם כשאני מתפלל ואז רואה מילה ולידה סוגריים אני צריך להגיד את מה שבסוגריים? לדוג אם כתוב "ימינך" בנקבה ואז כתוב בסוגריים "ימינך" בזכר מה אני צריך לומר? ואם אני נגיד מתפלל ואז כתוב בסוגריים משהו האם אני צריך להגיד גם את זה?
תשובה: תלוי באילו סידורים מדובר. ברוב הסידורים הסוגריים אינן נקראות אלא הן הכתיב של הפסוק במקרא או הגייה שפחות נהוגה. לעומת זאת בתנ"ך עצמו הכתיב בגוף הכתוב והקרי בצידו. הטוב ביותר להתפלל בסידור שיש בו כתיבה תמה אחת ללא סוגריים.
שאלה: נסיעת אישה לפולין: האם מותר לרווקה (ספרדית) לטוס למסע בפולין כאשר היא בימי המחזור שלה? אני יודעת כי ישנה הלכה לגבי איסור נשים בכניסה לבית קברות, והיתר שאפשר לעמוד ארבע אמות ולהתרחק מהקבר, אך פולין נחשבת כולה כ"בית קברות" מכיוון שאי אפשר לדעת היכן נשפך דם יהודי. ועוד שאלה- האם הדין לכניסת נשים בימי המחזור לבית קברות שונה בכניסה לקברי צדיקים? על העזרה! :)
תשובה: א.הלכתית מותר. אך תמיד טוב להשאר בא"י שהיא פלטין של מלך, אלא אם יש צורך גדול לנסוע ב.בזמן הוסת עצמה יש להמנע גם מקברי צדיקים בקרבה של ד  אמות. חוץ לד  אמות מותר.
שאלה: שבת בבית לא שומר שבת: אני גרה בבית שלא מאמין ולא שומר ואני היחידה בבית שכן מקפידה לשמור ולהאמין. הייתי מאוד מאוד רוצה לנסות להתחיל לשמור שבת אבל איך אני יכולה לשמור שבת בבית שלא שומר שבת? מה אני יכולה לעשות? כבוד הרב.
תשובה: אשרייך שזכית ללכת בדרך ד  ולשמור שבת. אכן קשה לשמור שבת בבית שהשבת בו אינה נשמרת. לפיכך עלייך הזכות והחובה לשבת ולתכנן כיצד תראה השבת שלך מעתה- אילו דברים עלייך להכין מראש. כשאחרים מחללים שבת אינך יכולה להנות ממעשיהם אך את יכולה לשרות במחיצתם (תוך תחושת כאב על ריחוקם מרבש"ע). אם המשפחה מבינה לליבך, תוכלי לשבת עם המשפחה כולה ולבקש לתכנן יחד כיצד תוכלי לשמור שבת בסיוע מצידם כך שיבואו לקראתך. חזקי ואמצי
שאלה: לק ברגליים: האם מותר לשים לק ברגליים? ואני גרה במקום שבו הרבה ככה.
תשובה: אם יראות השם באיזור הולכות כך, מותר. ובלבד שהדבר אינו מגיע אצלך מדחף להמעטת הצניעות וגם אינו גורם לתחושת המעטת הצניעות.
שאלה: אוכל לכבוד שבת, וחרטה.: ערב טוב קיניתי גלידה במיוחד לעונג שבת ושחכתי לאכול אותה בשבת האם אני יכול לאכול אותה באמצע השבוע או שבגלל שיחדתי אותה לשבת אני לא יכול לאכול אותה עד שבת הבאה?
תשובה: הגמרא במסכת ביצה בדף טז  עמוד ב  מספרת על הלל ושמאי: שמאי היה מייחד אוכל מתחילת השבוע לשבת, ואילו הלל היה אומר: ברוך ה  יום יום, וכל יום היה אוכל את מה שקנה, ורק לפני שבת היה קונה לשבת. ההלכה נפסקה בזה כמו הלל (ראו מחלוקת רש"י ורמב"ן לשמות כ, ח, ונפסקה ההלכה כרמב"ן, וכמו שביאר זאת בארוכה בחזון עובדיה שבת א  עמוד ב) על כן -מותר לך לאכול את הגלידה באמצע שבוע, ולשבת קודש תקנה משהו יותר טעים. וכן העלה בספר הנפלא פסקי תשובות (במהדורה החדשה) סימן רמב  אות ט. ועיין עוד בשו"ת מאמר מרדכי של מורנו ורבנו ועטרת ראשנו מרן הראשון לציון הרב מרדכי אליהו זיע"א, בחלק ד  סימן ב.